[image: image1.jpg]


VIII. Busó Kupa Úszóverseny
Mohács 2019.02.16.
A verseny rendezője:     Mohácsi Torna Egylet
A verseny célja: Versenyzési lehetőség és élményszerzés biztosítása a meghatározott korosztályok versenyzői számára.
A verseny ideje: 2018.02.16. szombat 8:30
(Tájékoztatásul: Az uszoda 7:50 körül nyit így az elégedetlenkedéseket elkerülendő senki ne érkezzen 7:00-ra!!!)

A verseny helye: Mohács és Kistérsége Tanuszoda és Termálfürdő 33m-es, 6 pályás feszített víztükrű medence. Vízhőfok: 27 oC, 7700 Mohács, Felszabadulás u 1.
A versenybíróság elnöke: Czakó Csaba a versenybíróság tagjai később kerülnek kijelölésre.
Az időmérés módja: Kézi időmérés, célbíróval
Résztvevők: 

A MTE által meghívott csapatok.

Korosztályok
2012    fiú lány
2011    fiú lány 

2010    fiú lány
2009    fiú lány

2008    fiú lány 
2007    fiú lány

2006    fiú lány

2005
fiú-lány

2004
fiú-lány

2003
és idősebb fiú-lány 
A váltószámokban három korcsoportban lehet indulni, fiúk lányok vegyesen és az alábbi korcsoportok külön-külön lesznek értékelve.
2006-2008-ig I. korcsoport
2004-2005-ig    II. korcsoport
2003 és idősebb      III. korcsoport
Nevezés: Előzetesen 2019. február 14-ig elektronikusan a mellékelt nevezési lapon  a  czako.csaba@gggl.hu email címre. Kérném, hogy mindenki a melléklet nevezési lapot használja ellenkező esetben nem vagyunk kötelesek a későbbi reklamációkat elfogadni.
Helyszíni nevezés nincs. Az esetleges lemondásokat 2019. február 15.  12:00-ig fogadjuk el. 
Nevezési díj: Egyéni és váltószámokban egységesen 900,- Ft. A nevezési díjat kérjük a verseny kezdete előtt csapatonként egy összegben befizetni. Az indulók nevezési idő alapján lesznek futamokba sorolva, korosztálytól függetlenül.

Az egyéni számokban az értékelés korosztályonként és nemenként külön zajlik.
A helyezések eldöntése: Időfutamokban elért eredmény alapján, a megadott korosztályok szerint. Utolsó futam a legerősebb. 

Díjazás: A versenyszámokban megjelölt korosztályok szerint az I-III. helyezettek érem, a IV.-VI. helyezettek oklevél díjazásban részesülnek. Adott versenyszámok első három helyezettje szponzori ajándékban is részesül. Külön díjazásban részesítjük a legeredményesebb mohácsi lány és fiú versenyzőt.
Költségek: A rendezés és díjazás költségeit a rendezők és támogatók közösen viselik, a részvételi költségeket a csapatok maguk fedezik.

Egyebek:
A verseny két részletben lesz lebonyolítva, első körben a 2012-2009-ig születettek utána a 2008 és idősebbek.

A versenyen az egy rajt szabályt alkalmazzuk.

A kiírásban nem érintett egyéb kérdésekben a MÚSZ és a FINA versenyszabályai mérvadóak.

A rendező egyesület fenntartja a jogot, hogy az uszoda befogadóképessége miatt idő előtt lezárja a nevezést.
Felhívjuk a résztvevő csapatok figyelmét, hogy értékeik szabadon hagyásáért felelősséget nem vállalunk.
Felhívjuk a résztvevő csapatok figyelmét, hogy az uszodában utcai cipőben tartózkodni tilos és csak a papucs megengedett!!
Az uszoda területén tilos az étkezés!!
Az uszoda előterében büfé működik.

 Az öltözőszekrények 100,- Ft-os érmével működnek.
A verseny alatt feltűnhet számos busó, akiknek feladata a közönségünk szórakoztatása lesz.
Versenyszámok:

I.VERSENYRÉSZ

Bemelegítés: 8:00-8:30-ig  2012-2009-ig
1. versenyszám 33 m gyors

2. versenyszám 33 m mell

3. versenyszám 33 m hát

Eredményhirdetés 2012-2009-ig
II.VERSENYRÉSZ

Bemelegítés 10:30-11:00-ig  2008-
4. versenyszám 66 m gyorsúszás
5. versenyszám  66 m mellúszás
6. versenyszám  66 m hátúszás
7. versenyszám 66 m pillangóúszás
8. versenyszám 133 m vegyes úszás
9. versenyszám 66 m buborékos lepke  

(összetétel: 33 m víz alatti mellúszás  utána 33 m pillangó
Aki nem tudja végig úszni a víz alatti részt levegő nélkül automatikusan kizárásra kerül!)
11. versenyszám 4X66 m-es gyorsváltó
12. versenyszám családi váltóúszás 
(összetétel: 2 személy egy családból 2X33m az úszásnem szabadon választott)

Eredményhirdetés  2008-
Mindenkinek eredményes versenyzést kívánunk

Czakó Csaba

06703157629

czako.csaba@gggl.hu
Mohács 2019.01.03.
